
                                               AVIZ
asupra proiectului de Lege privind aprobarea Ordonanţei de urgenţă a Guvernului nr. 28/2006 privind accelerarea procedurilor de utilizare a creditelor externe de stat şi garantate de stat, precum şi a fondurilor structurale şi a finanţării naţionale aferente, pentru lucrările de infrastructură

În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 28/2006 privind accelerarea procedurilor de utilizare a creditelor externe de stat şi garantate de stat, precum şi a fondurilor structurale şi a finanţării naţionale aferente, pentru lucrările de infrastructură, trimis cu adresa nr. PL.X- 451 din 10 mai 2006 şi înregistrat sub nr. 31/677 din 11.05.2006.


Camera Deputaţilor este Cameră decizională.


Senatul, în calitate de  primă Cameră sesizată, a adoptat proiectul de lege în şedinţa din 8 mai 2006.
Potrivit prevederilor art. 61 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 24 mai 2006.

Membrii comisiei au examinat proiectul de lege supus aprobării,  expunerea de motive la proiectul de lege precum şi avizul favorabil al Consilului Legislativ, cu nr. 231/14.02.2006.

În urma dezbaterilor, comisia a hotărât, cu unanimitate de voturi, avizarea favorabilă a proiectului de lege în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

